《凄凉犯 旧扇》
清代·孙鼎臣

冷萤闪入帘旌暗，梧阶骤雨初歇。篝香散尽，怀中宛转，旧时圆月。

秦鸾影绝。剩一角、青缯山活。问秋风、今生那日，再与片时热。

密密湘东字，翠墨秋毫，素纨愁滑。郁金未涴，忆针楼晚凉时节。

容易经年，清梦断、桃笙如雪。更谁禁枕畔络纬，语切切。

作者简介：（1819—1859）湖南善化人，字子馀，号芝房。道光二十五年进士。累官翰林院侍读。因反对起用琦善、赛尚阿等人而乞归。好诗文，探求古今学术政教治乱所由。深研经济，有《盐论》等数十篇。汇为《苍筤集》。